မအူပင်မြို့ အစိုးရအထက်တန်းကျောင်း၌ ပညာသင်ကြားနေဆဲ ခရစ် ၁၉၂၀ ပြည့်နှစ် ပထမကျောင်းသား သပိတ်ကြီး နှင့် ဆုံခဲ့သည်။ ထို့နောက် မန္တလေးမြို့ အမျိုးသား အထက်တန်းကျောင်းနှင့် ဝက်စလီယန် သာသနာပြုကျောင်းများ၌ ပညာဆက်လက် သင်ကြားပြန်သည်။ ကျောင်းမှထွက်သောအခါ ရေစကြိုမြို့ အမျိုးသားကျောင်းတွင် ဆရာအဖြစ် ခေတ္တ ထမ်းဆောင်ပြီးနောက် ရန်ကုန်မြို့ အစိုးရပုံနှိပ်တိုက် လစ်သိုဂရတ်ဖစ်ဌာန (ကျောက်ပုံနှိပ်ဌာနခွဲ) တွင် ၁ဝ နှစ်ကြာမျှ အလုပ်လုပ်ခဲ့သည်။